turjo4nis/wikipedia-bn-dump-20250701 huggingface dataset:
মিচেল স্যান্টনার

মিচেল জোসেফ স্যান্টনার (জন্ম: ৫ ফেব্রুয়ারি, ১৯৯২) ওয়াইকাতোর হ্যামিল্টনে জন্মগ্রহণকারী উদীয়মান নিউজিল্যান্ডীয় ক্রিকেটার। নিউজিল্যান্ড ক্রিকেট দলের অন্যতম সদস্য তিনি। ঘরোয়া ক্রিকেটে নর্দার্ন ডিস্ট্রিক্টস ক্রিকেট দলে প্রতিনিধিত্ব করছেন। দলে তিনি মূলতঃ অল-রাউন্ডার হিসেবে খেলেন। মিচেল স্যান্টনার বামহাতে ব্যাটিংয়ের পাশাপাশি স্লো বাম-হাত অর্থোডক্সে পারদর্শী।

খেলোয়াড়ী জীবন 
এপ্রিল, ২০১৫ সালে নিউজিল্যান্ডের একদিনের আন্তর্জাতিক ও টুয়েন্টি২০ আন্তর্জাতিক দলের সদস্যরূপে ইংল্যান্ড সফরে খেলার জন্য মনোনীত হন। দলের অন্যতম সদস্য অ্যাডাম মিলেন আঘাত পাওয়ায় তার পরিবর্তে মিচেল স্যান্টনার স্থলাভিষিক্ত হন।

৯ জুলাই, ২০১৫ তারিখে জিম্বাবুয়ে সফরে দলের সদস্য হিসেবে তাকে অন্তর্ভুক্ত করা হয়। কিন্তু বৃদ্ধাঙ্গুলের আঘাতপ্রাপ্তির কারণে আগস্ট, ২০১৫ সালে জিম্বাবুয়ে  থেকে বাদ দেয়া হয় ও তার পরিবর্তে জর্জ ওয়ার্কারকে জিম্বাবুয়ের বিপক্ষে খেলার জন্য নিউজিল্যান্ড দলের সদস্য হিসেবে অন্তর্ভুক্ত করা হয়।

তথ্যসূত্র

আরও দেখুন 
 টম ল্যাথাম
 নিউজিল্যান্ড জাতীয় ক্রিকেট দল
 ২০১৫ নিউজিল্যান্ড ক্রিকেট দলের ইংল্যান্ড সফর

বহিঃসংযোগ 
 
 

নিউজিল্যান্ডীয় ক্রিকেটার
১৯৯২-এ জন্ম
জীবিত ব্যক্তি
নর্দার্ন ডিস্ট্রিক্টসের ক্রিকেটার
২০১৯ ক্রিকেট বিশ্বকাপের ক্রিকেটার
হ্যামিল্টন (নিউজিল্যান্ড) থেকে আগত ক্রিকেটার
ওরচেস্টারশায়ারের ক্রিকেটার
চেন্নাই সুপার কিংসের ক্রিকেটার
নিউজিল্যান্ডের টেস্ট ক্রিকেটার
নিউজিল্যান্ডের একদিনের আন্তর্জাতিক ক্রিকেটার
নিউজিল্যান্ডের টুয়েন্টি২০ আন্তর্জাতিক ক্রিকেটার
২০২৩ ক্রিকেট বিশ্বকাপের ক্রিকেটার
মুম্বই ইন্ডিয়ান্সের ক্রিকেটার
রড ল্যাথাম

রডনি টেরি রড ল্যাথাম (; জন্ম: ১২ জুন, ১৯৬১) ক্রাইস্টচার্চে জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছেন। দলে তিনি মূলতঃ অল-রাউন্ডার ছিলেন। ডানহাতে ব্যাটিংয়ের পাশাপাশি ডানহাতে মিডিয়াম বোলিং করতেন রড ল্যাথাম।

এছাড়াও তিনি ক্যান্টারবারির পক্ষে রাগবি খেলেছেন। তার সন্তান টম ল্যাথাম নিউজিল্যান্ড দলে প্রতিনিধিত্ব করছেন।

খেলোয়াড়ী জীবন 
স্বল্পকালীন খেলোয়াড়ী জীবনে তিনি মাত্র ৪ টেস্টে অংশ নিতে পেরেছেন। তন্মধ্যে ১৯৯২ সালে বুলাওয়েতে জিম্বাবুয়ের বিপক্ষে অনুষ্ঠিত টেস্টে একমাত্র সেঞ্চুরিটি (১১৯) করেছেন।

তবে, অল-রাউন্ডার হিসেবে একদিনের আন্তর্জাতিকে প্রভূতঃ সফলতা লাভ করেছেন তিনি। ১৯৯২ সালের ক্রিকেট বিশ্বকাপ প্রতিযোগিতায় দলের ব্যাটিং উদ্বোধনে নেমেছেন। সমগ্র খেলোয়াড়ী জীবনে ৩৩টি একদিনের আন্তর্জাতিকে অংশগ্রহণ করেন। সর্বোচ্চ রান করেন ৬০। ২৮ মার্চ, ১৯৯৩ তারিখে অকল্যান্ডের ইডেন পার্কে অস্ট্রেলিয়ার বিপক্ষে তিনি তার সেরা বোলিং পরিসংখ্যান গড়েন ৫/৩২।

তথ্যসূত্র

বহিঃসংযোগ

আরও দেখুন 
 টম ল্যাথাম
 নিউজিল্যান্ড জাতীয় ক্রিকেট দল

১৯৬১-এ জন্ম
জীবিত ব্যক্তি
নিউজিল্যান্ডীয় ক্রিকেটার
নিউজিল্যান্ডের টেস্ট ক্রিকেটার
নিউজিল্যান্ডের একদিনের আন্তর্জাতিক ক্রিকেটার
ক্যান্টারবারির ক্রিকেটার
১৯৯২ ক্রিকেট বিশ্বকাপের ক্রিকেটার
ক্রাইস্টচার্চ থেকে আগত ক্রিকেটার
সাউথ আইল্যান্ডের ক্রিকেটার
নিউজিল্যান্ডীয় রাগবি ইউনিয়ন খেলোয়াড়
রশিদ রিদা

মুহাম্মদ রশিদ রিদা (; transliteration, Muḥammad Rashīd Riḍāʾ; উসমানীয় সিরিয়া, ২৩ সেপ্টেম্বর ১৮৬৫ বা ১৮ অক্টোবর১৮৬৫ –মিশর, ২২ আগস্ট ১৯৩৫) একজন মুসলিম সংস্কারক। তার ধারণাগুলো ইসলামি রাষ্ট্রের রাজনৈতিক দর্শন তৈরিতে ২০শ শতাব্দীর ইসলামি চিন্তাবিদদের উপর প্রভাব ফেলেছে। বলা হয় যে রশিদ রিদা তার প্রজন্মের সবচেয়ে প্রভাবশালী ও বিতর্কিত পণ্ডিত। তিনি সালাফি আন্দোলন ও কায়রোতে মোহাম্মদ আবদুহ কর্তৃক প্রতিষ্ঠিত ইসলামি আধুনিকতাবাদ আন্দোলন দ্বারা প্রভাবিত ছিলেন।

রশিদ রিদা উসমানীয় সাম্রাজ্যের অন্তর্গত উসমানীয় সিরিয়ার ত্রিপলির নিকটবর্তী আল কালামুনের জন্মগ্রহণ করেন। তার প্রথমদিককার শিক্ষাজীবন প্রথামাফিক ইসলামি বিষয় দ্বারা সম্পন্ন হয়। ১৮৮৪-৫ সালে জামাল উদ্দিন আফগানি ও মোহাম্মদ আবদুহ কর্তৃক প্রকাশিত আল উরওয়া আল উসকা নামক পত্রিকায় প্রকাশ পান। ১৮৯৭ সালে আবদুহর সাথে কাজ করার জন্য তিনি কায়রোর উদ্দেশ্যে সিরিয়া ত্যাগ করেন। পরের বছর তারা আল মানার নামক সাপ্তাহিক (পরে মাসিক) প্রকাশ করেন। ১৯৩৫ সালে মৃত্যুর আগ পর্যন্ত তিনি এই পত্রিকায় কাজ করেছেন।

আরও দেখুন
ইসলামি পণ্ডিতদের তালিকা

তথ্যসূত্র

বহিঃসংযোগ
 
Short biography
Rashid Rida Hometown Website 
Les clés du Moyen-Orient

সিরিয়ান মুসলিম পণ্ডিত
মুসলিম পণ্ডিত
মুসলিম সংস্কারক
১৮৬৫-এ জন্ম
১৯৩৫-এ মৃত্যু
মুজাদ্দিদ
মুফাসসির
২০শ শতাব্দীর ইসলামের মুসলিম পণ্ডিত
শাফিঈ ব্যক্তি
সুন্নি মুসলিম পণ্ডিত
সিরীয় সালাফি
আছারি ব্যক্তিত্ব
গোয়ালন্দ ঘাট

গোয়ালন্দ ঘাট বাংলাদেশের ঢাকা বিভাগের রাজবাড়ী জেলার গোয়ালন্দ উপজেলার অন্তর্গত একটি ক্ষুদ্র শহর এবং পৌরসভা। গোয়ালন্দ ঘাট এবং গোয়ালন্দ বাজারে দুটি রেলওয়ে স্টপ আছে। বাংলাদেশের সবচেয়ে বড় ফেরী ঘাট হলো:- দৌলতদিয়া ফেরী ঘাট, যেটা গোয়ালন্দে অবস্থিত।  শহরটি ৪.৮২ বর্গকিলোমিটার এলাকা জুড়ে অবস্থিত এবং এর জনসংখ্যা প্রায় ২২,০০০ (২০০১ সালের গণনা অনুযায়ী)।

ঐতিহাসিক তাত্পর্য
ইস্টার্ন বেঙ্গল রেলওয়ে ১৮৭১ সালে পদ্মার দক্ষিণ তীরে, কলকাতা থেকে গোয়ালন্দ পর্যন্ত রেল লাইন চালু করে। গোয়ালন্দ বহু বছর ধরে পূর্ববঙ্গ ও আসাম অংশে যাতায়াতের জন্য পরিবহনের একটি প্রধান কেন্দ্রবিন্দু ছিল।

এমনকি ১৯৪৭ সালে ভারত ভাগের পর, ইস্ট বেঙ্গল এক্সপ্রেস ১৯৬৪ সাল পর্যন্ত এখানে চলাচল করেছিল। এরপর গোয়ালন্দের ঘাট রেল সংযোগ শুধুমাত্র বাংলাদেশের অভ্যন্তরীণ ভ্রমণের জন্য ব্যবহার করা হয়েছে।

তথ্যসূত্র

ঢাকা বিভাগের জনবহুল জায়গা
রাজবাড়ী জেলা
ঢাকা বিভাগের জনবহুল স্থান
মহিমাগঞ্জ মহাবিদ্যালয়

মহিমাগঞ্জ মহাবিদ্যালয় () মহিমাগঞ্জ ইউনিয়ন এর প্রাণকেন্দ্রে অবস্থিত একটি  মহা বিদ্যালয় । এটি গোবিন্দগঞ্জ উপজেলার অন্যতম শিক্ষাপ্রতিষ্ঠান ।

ইতিহাস
মহিমাগঞ্জ মহাবিদ্যালয় ১৯৭২ খ্রীষ্টাব্দে প্রতিষ্ঠা লাভ করে। গাইবান্ধা জেলার গোবিন্দগঞ্জ উপজেলার শিল্প এলাকা মহিমাগঞ্জ ইউনিয়ন। একসময় উচ্চ শিক্ষার তাগিদে মাধ্যমিক স্তর পেরিয়ে প্রায় ১২ কিলোমিটার দুরত্বে গোবিন্দগঞ্জ এ যেতে হতো উচ্চ মাধ্যমিক শিক্ষার জন্য। সে সময় শিক্ষা বিস্তার এতখানি প্রসার লাভ করেনি, এ কারণে অনেকে মাধ্যমিক স্তর পেরিয়ে উচ্চ শিক্ষার জন্য উপজেলা সদরে গিয়ে লেখাপড়ার প্রতি অনীহা আনে। ঝড়ে পড়ে অনেক শিক্ষার্থী। এলাকার শিক্ষানুরাগী ব্যক্তিগণ ঝড়ে পড়া শিক্ষার্থী রোধে প্রতিষ্ঠা করেন মহিমাগঞ্জ মহাবিদ্যালয়। পর্যায়ক্রমে প্রতিষ্ঠানটিতে ডিগ্রী পর্যায় পর্যন্ত উন্নীত করা হয়।

শিক্ষা কার্যক্রম
কলেজটিতে মানবিক, বিজ্ঞান ও বাণিজ্য বিভাগ চালু আছে ।

পাঠদানের বিষয়
* আবশ্যিক - বাংলা, ইংরেজি এবং তথ্য ও যোগাযোগ প্রযুক্তি (সকল বিভাগের জন্য)

* ঐচ্ছিক বিষয়সমূহ - 
 অর্থনীতি 
 পৌরনীতি 
 যুক্তিবিদ্যা 
 ইসলামের ইতিহাস
 সাধারণ ইতিহাস
 ইসলামী শিক্ষা 
 ভূগোল 
 সমাজকল্যাণ 
 মনোবিজ্ঞান 
 আরবী
 কৃষি শিক্ষা 
 সাচিবিকবিদ্যা 
 পদার্থবিজ্ঞান 
 প্রাণিবিদ্যা 
 রসায়ন 
 গণিত 
 জীববিজ্ঞান 
 কম্পিউটার বিজ্ঞান 
 হিসাব রক্ষণ ও হিসাববিজ্ঞান 
 বাণিজ্যনীতি 
 অর্থনীতি ও বাণিজ্যিক ভূগোল 
 ব্যবসায়নীতি ও প্রয়োগ 
 ব্যবসায় উদ্দ্যেগ ও ব্যবহারিক ব্যবস্থাপনা

সহশিক্ষা কর্মসূচী 
 স্কাউটিং
 খেলাধুলা (অ্যাথলেটিক্স, ক্রিকেট ও ফুটবল)
 বিতর্ক
 সাংস্কৃতিক অনুষ্ঠান
 শিক্ষা সফর ইত্যাদি

ইউনিফরম

অবকাঠামো
 ১টি তিন তলা ভবন, 
 ১০টি আধাপাকা টিনশেড ঘর, 
 ১টি মিলনায়তন এবং 
 ১টি গ্রন্থাগার

আরও দেখুন 
 বাংলাদেশের কলেজের তালিকা
 মহিমাগঞ্জ ইউনিয়ন
 মহিমাগঞ্জ মহিলা কলেজ
 মহিমাগঞ্জ বালিকা উচ্চ বিদ্যালয়
 রংপুর চিনি কল উচ্চ বিদ্যালয়
 মহিমাগঞ্জ আলিয়া কামিল মাদ্রাসা
 মহিমাগঞ্জ উচ্চ বিদ্যালয়
 রংপুর চিনি কল লিমিটেড

তথ্যসূত্র

গাইবান্ধা জেলার মহাবিদ্যালয়
১৯৭২-এ প্রতিষ্ঠিত শিক্ষাপ্রতিষ্ঠান
গাইবান্ধা জেলার বিদ্যালয়
গোবিন্দগঞ্জ উপজেলার শিক্ষাপ্রতিষ্ঠান
অক্সিটোসিন

অক্সিটোসিন (ইংরেজি: Oxytocin) হল স্তন্যপায়ী প্রাণীদের দেহে প্রাপ্ত একটি হরমোন। এটি স্তন্যপায়ীদের মস্তিষ্কে কাজ করে। মানবদেহে এটি নারীদের প্রজননের সময় নির্গত হয়, বিশেষ করে সন্তান প্রসবের সময় এবং প্রসবের পরে।

প্রাণরসায়ন 
এস্ট্রোজেন অক্সিটোসিনের নিঃসরণ বাড়াতে এবং মস্তিষ্কে এর রিসেপ্টর এর অভিব্যক্তি বাড়াতে দেখা গেছে। মহিলাদের মধ্যে, এস্ট্রাডিউল এর একক ডোজ রক্তে অক্সিটোসিন এর পর্যাপ্ত ঘনত্ব বাড়াতে দেখা গেছে।

জৈবসংশ্লেষ 
অক্সিটোসিন পেপটাইড প্রথমে OXT gene থেকে নিষ্ক্রিয় প্রোটিন হিসাবে সংশ্লেষিত হয়। এই প্রোটিনটিতে অক্সিটোকিন ক্যারিয়ার প্রোটিন নিউরোফিসিন আইও অন্তর্ভুক্ত থাকে। নিষ্ক্রিয় এই প্রোটিনটি ক্রমাগত এনজাইমের মাধ্যমে ছোটো ছোট টুকরাগুলিতে (যার মধ্যে একটি নিউরোফিসিন আই) হাইড্রোলাইজড হয়। সক্রিয় অক্সিটোসিন ননাপেপটাইড প্রকাশিত সর্বশেষ হাইড্রোলাইসিস পেপটিডাইলগ্লাইসিন আলফা-অ্যামিডেটিং মনু অক্সিজেনেস (পিএএম) দ্বারা অনুঘটকিত হয়।

পিএএম এনজাইম সিস্টেমের ক্রিয়াকলাপ ভিটামিন সি (অ্যাসকরবেট) এর উপর নির্ভরশীল, যা একটি প্রয়োজনীয় ভিটামিন কোফ্যাক্টর। সৌভাগ্যক্রমে, সোডিয়াম অ্যাসকরবেটকে নিজে থেকেই ডোজ-নির্ভর পদ্ধতিতে ডিম্বাশয়ের টিস্যু থেকে অক্সিটোসিনের উত্পাদনকে উদ্দীপিত করতে দেখা গেছে। একই রকম টিস্যুগুলির অনেকগুলি (যেমন: ডিম্বাশয়, শুক্রাশয়, চোখ, অ্যাড্রেনালস, প্লাসেন্টা, থাইমাস, অগ্ন্যাশয়) যেখানে পিএএম (এবং ডিফল্টরূপে অক্সিটোসিন) পাওয়া যায় সেগুলি ভিটামিন সি এর উচ্চতর ঘনত্ব সঞ্চয় করতেও সক্ষম।

তথ্যসূত্র

বহিঃসংযোগ 
 Trust, Morality and Oxytocin , a TED talk by Paul J. Zak (July 2011)
 Molecular neurobiology of social bonding: Implications for autism spectrum disorders, a National Institutes of Health lecture by Larry Young (January 4, 2010)
 The science of love: I get a kick out of you from The Economist (February 12, 2004)

স্নায়ুবিজ্ঞান
নিউরোট্রান্সমিটার
পশ্চাৎবর্তী পিটুইটারি হরমোন
আন্তব্যক্তিক আকর্ষণ
রাগমোচন
স্তন্যদান
হরমোন
হাইপোথ্যালামাসের হরমোন
আন্তঃব্যক্তিক আকর্ষণ
সুখের হরমোন
ইসলাম ও ধর্মনিরপেক্ষতাবাদ

ধর্মনিরপেক্ষতাবাদ প্রয়োগের সংজ্ঞায়, বিশেষ করে সমাজে ধর্মের অবস্থানের ক্ষেত্রে, অন্যান্য ইউরোপীয় দেশ এবং যুক্তরাষ্ট্রীয় দেশসমূহের মত ইসলামী রাষ্ট্রসমূহের মধ্যেও ভিন্নতা এবং পার্থক্য পরিলক্ষিত হয়। ধর্মনিরপেক্ষতাবাদকে প্রায়শই জনগণের জীবন এবং সরকারি বিষয়াবলী থেকে ধর্মীয় শিক্ষা এবং নির্দেশাবলীকে পৃথকীকরণ হিসেবে অথবা সহজভাবে ধর্ম ও রাজনীতি পৃথকীকরণ হিসেবে ব্যাখ্যা করা হয়। মুসলিম দেশসমূহে ধর্মনিরপেক্ষতাকে ইসলামী আদর্শের বিপরীত হিসেবে দেখা হয়, এবং ধর্মনিরপেক্ষতাবাদীগণ ইসলামসহ যে কোন ধর্মীয় আদর্শের পরিবর্তে ধর্মনিরপেক্ষ রাজনৈতিক এবং সামাজিক মূল্যবোধ প্রচার ও প্রসারের অনুগামী হয়ে থাকেন। পাশ্চাত্য পণ্ডিতগণ এবং মুসলিম বুদ্ধিজীবীদের মধ্যে ধর্মনিরপেক্ষতাবাদ নিয়ে বেশ কিছু বিতর্ক আছে যার মধ্যে ইসলামী বিশ্বের রাজনৈতিক ও ধর্মীয় প্রশাসনিক ব্যবস্থা এবং রাষ্ট্রীয় আইন ব্যবস্থায় শরিয়াহ আইন প্রয়োগের প্রক্রিয়া ও পর্যায়সমূহ হল অন্যতম।

মুসলিম বিশ্বের ধর্মনিরপেক্ষতাবাদীদের মধ্যে ধর্মনিরপেক্ষতার মতবাদ নিয়ে ভিন্নতা রয়েছে, ভিন্নতা রয়েছে ধর্মনিরপেক্ষকরণে চাপপ্রয়োগের বিরুদ্ধে মুসলিম বুদ্ধিজীবীদের প্রতিক্রিয়ার মাঝেও। একদিকে, কিছু মুসলিম বুদ্ধিজীবী যারা সরকারি কর্মকাণ্ডে ধর্মীয় প্রভাব অপসারণের প্রয়োজনীয়তা অনুভব করেন না, তারা ধর্মনিরপেক্ষতাবাদের সমালোচনা করে থাকেন। অন্যদিকে, কিছু বুদ্ধিজীবীরা ধর্মনিরপেক্ষতাবাদকে ইসলামের সাথে সঙ্গতিপূর্ণ হিসেবে দাবি করেন। উদাহরণস্বরূপ, কিছু মুসলিম পণ্ডিত ধর্মনিরপেক্ষতাবাদের চাহিদাকে উৎসাহিত করেছেন যারা দাবি করেন যে ধর্মনিরপেক্ষ সরকারই শরিয়া পর্যবেক্ষণের জন্য শ্রেষ্ঠ পন্থা; "বলপ্রয়োগের মাধ্যমে শরিয়ার প্রয়োগ হল শরিয়ার ধর্মীয় প্রকৃতি বিরোধী, কারণ তখন মুসলিমদেরকে রাষ্ট্রীয় নিয়মের অধীনে ধর্মীয় কর্ম পালন করতে হবে, এবং তারা স্বাধীন মুসলিম হিসেবে ধর্ম পালনে সক্ষম হবে না,"  বলেন আব্দুল্লাহি আহমেদ আন-নাইম, যিনি এমোরি বিশ্ববিদ্যালয়ের একজন আইনের অধ্যাপক এবং "Islam and the secular state : negotiating the future of Shariʻa" নামক বইয়ের লেখক। অধিকন্তু, কিছু পণ্ডিত দাবি করেন যে মধ্যযুগ থেকেই মুসলিম বিশ্বে ধর্মনিরপেক্ষ রাষ্ট্রব্যবস্থা বিদ্যমান ছিল।

তবুও, অনেক মুসলিম সংখ্যাগরিষ্ঠ রাষ্ট্র নিজেদেরকে ধর্মনিরপেক্ষ হিসেবে সংজ্ঞায়িত করে, এবং তাদের অনেকেরই দ্বৈত প্রশাসন ব্যবস্থা রয়েছে যেখানে মুসলিমগণ স্বেচ্ছায় পারিবারিক এবং অর্থনৈতিক সমস্যা শরিয়া আদালতে পেশ করতে পারেন। এই সকল আদালতের প্রকৃত আইনি সীমারেখা বিভিন্ন দেশে বিভিন্ন রকম হয়ে থাকে, কিন্তু তাদের কিছু বিভাগীয় বিষয় প্রায়শই এক হয়, এগুলো হল বিয়ে, তালাক, উত্তরাধিকার এবং অভিভাবকত্ব।

মুসলিম সংখ্যাগরিষ্ঠ ধর্মনিরপেক্ষ রাষ্ট্রসমূহ:

 
 
 
 
 
 
 
 
  (আচে বাদে)

আরও দেখুন 
 মদিনার সনদ
 ইসলাম, হ্যাঁ; ইসলামী দল, না

তথ্যসূত্র

আরও পড়ুন 
 

ধর্মনিরপেক্ষতাবাদ
ধর্মীয় দর্শন
ধর্মনিরপেক্ষতা
ইসলাম ও সমাজ
ইসলামবাদ

ইসলামবাদ বা ইসলামপন্থা (বিশেষণঃ ইসলামপন্থী) (; ) (রাজনৈতিক ইসলাম নামেও পরিচিত) হল মতাদর্শের একটি দলগোষ্ঠী যারা বলেন যে ইসলামি রাষ্ট্রসমূহ শরিয়া (ইসলামি আইন) দ্বারা পরিচালিত হওয়া উচিত। সাধারণত এটি এমন একটি মতবাদ যাতে বলা হয় সমাজ এবং রাজনীতি উভয়ই এবং জনগণের ব্যক্তিগত জীবন ইসলাম কর্তৃক নির্দেশিত হওয়া উচিত।

আরও দেখুন 
 ইসলাম, হ্যাঁ; ইসলামী দল, না
 রাজনৈতিক ইসলাম
 জিহাদবাদ
 সালাফিবাদ

তথ্যসূত্র

বহিঃসংযোগ 

 
ইসলাম-সম্পর্কিত সমালোচনা
ইসলামি রাজনৈতিক দল
ইসলামী রাজনীতি
ইসলাম সম্পর্কিত বিতর্ক
রাজনৈতিক মতাদর্শ
গিনি যুদ্ধ

১৪৭৮ সালে পশ্চিম আফ্রিকার গিনি উপসাগরে পর্তুগিজ নৌবহর এবং ক্যাস্তিলিয়ান নৌবহর মধ্যে ক্যাস্তিলিয়ান উত্তরাধিকার যুদ্ধ এর প্রেক্ষাপটে গিনি যুদ্ধ সংঘটিত হয়।

গিনে যুদ্ধের ফলাফল ছিল পর্তুগাল আটলান্টিক এবং আলকাকোভাস শান্তিচুক্তিতে (১৪৭৯) কাইস্টালের সাথে বিতর্কিত অঞ্চলগুলো ভাগ করে নেয়া। ক্যানারি দ্বীপপুঞ্জ ছাড়া অন্য সকল কিছু পর্তুগিজদের নিয়ন্ত্রণে থেকে যায় : গিনি, কেপ ভার্দে, মদিরা, এজোরস এবং ফেজ রাজ্য জয় করার একচেটিয়া অধিকার।

তথ্যসূত্র

পর্তুগাল জড়িত যুদ্ধ
কণ্ণুরের প্রথম যুদ্ধ

কণ্ণুর নৌবাহিনীর যুদ্ধ (১৫০১-১৫০২) বা কণ্ণুরের প্রথম যুদ্ধ একটি নৌযুদ্ধ যা জোয়া দা নোভার অধীনে পরিচালিত তৃতীয় পর্তুগিজ নৌবহরের বিরুদ্ধে কালিকট নৌবহরের মধ্যে সংঘটিত হয়।

যুদ্ধটি ৩১ ডিসেম্বর ১৫০১ এবং ২ জানুয়ারি ১৫০২ এর মধ্যে দুই দিন ধরে সংঘঠিত হয়েছিল এবং এটি ছিল ভারত মহাসাগরে পর্তুগিজ নৌবাহিনীর প্রথম বড় আক্রমণ। পর্তুগিজরা যদিও সংখ্যায় খুবই কম ছিল, কিন্তু দা নোভার সাহসী কৌশল, উন্নত প্রশিক্ষণ এবং প্রশিক্ষিত সৈন্য এবং উন্নত অস্ত্রশস্ত্র পর্তুগিজদের জন্য কালিকটের ব্লকিং বাহিনীকে পরাস্ত করতে, কণ্ণুর থেকে বেরিয়ে আসতে এবং যুদ্ধ থেকে বিজয়ী হওয়ার জন্য নির্ধারক প্রমাণিত হয়েছিল।

যুদ্ধটি ঐতিহাসিকভাবেও উল্লেখযোগ্য একটি যুদ্ধ কারণ এটি যুদ্ধের একটি নৌযুদ্ধের ইচ্ছাকৃত ব্যবহার প্রাচীনতম রেকর্ড এবং একা কামান দিয়ে যুদ্ধের সমাধান করার জন্যও পরিচিক। নৌবাহিনীর বিকাশের সাথে সাথে এই কৌশলগুলি ক্রমবর্ধমানভাবে প্রচলিত হয়ে উঠে এবং জাহাজগুলিকে সশস্ত্র লোকদের বাহক হিসাবে কম এবং ভাসমান আর্টিলারি হিসাবে আরও বেশি করে ভাবা শুরু হয়। সেই বিবেচনায়, এটিকে প্রথম 'আধুনিক' নৌ যুদ্ধ বলা হয় (অন্তত এক পক্ষের জন্য)। এরপরে, জোয়াও দা নোভা পর্তুগালে ফিরে আসেন।

তথ্যসূত্র 

পর্তুগাল জড়িত যুদ্ধ
মাহমুদ আল-কাশগরি

মাহমুদ ইবনে হুসাইন ইবনে মুহাম্মদ আল কাশগরি (আরবি:محمود بن الحسين بن محمد الكاشغري - Maḥmūd ibnu 'l-Ḥussayn ibn Muḥammad al-Kāšġarī; তুর্কি: Kâşgarlı Mahmud; উইঘুর: مەھمۇد قەشقىرى) ছিলেন ১১শ শতাব্দীতে কাশগরের একজন তুর্কি বংশোদ্ভূত মুসলিম পণ্ডিত, অভিধান প্রণেতা। তার বাবা হুসাইন বার্সগানের শাসক ছিলেন। এই শহরটি ইসিক কুল হ্রদের পূর্ব-দক্ষিণে অবস্থিত এবং কারাখানি রাজবংশের সাথে সম্পর্কিত।

কর্ম

মাহমুদ আল কাশগরি তার সময়কার তুর্কীয় ভাষাগুলো অধ্যয়ন করেন এবং ১০৭২-৭৪ সালে দিওয়ান উল লুগাত আল তুর্ক নামক তুর্কীয় ভাষাগুলোর প্রথম অভিধান প্রণয়ন করেছিলেন। বাগদাদের খলিফার ব্যবহারের উদ্দেশ্যে এটি প্রণয়ন করা হয়। তার প্রণীত অভিধান পরবর্তীকালে তুর্কি ইতিহাসবিদ আলি আমিরি সম্পাদনা করেছেন। কাশগরির অভিধানে প্রাচীন তুর্কি কবিতার নমুনা রয়েছে। তার বইয়ে তুর্কীয় জাতিসমূহ অধ্যুষিত অঞ্চলের প্রথম মানচিত্র রয়েছে। এই মানচিত্র ইস্তানবুলের জাতীয় গ্রন্থাগারে রক্ষিত রয়েছে।

মৃত্যু
কিছু গবেষকের মতে মাহমুদ আল কাশগরি ১১০২ সালে ৯৭ বছর বয়সে কাশগরের দক্ষিণ পশ্চিমে একটি ছোট শহর উপালে মারা যান এবং তাকে সেখানে দাফন করা হয়। সেখানে তার কবরের উপর মাজার নির্মাণ করা হয়েছে। কিন্তু কিছু আধুনিক গবেষক এই মত প্রত্যাখ্যান করে বলেন যে তার মৃত্যুর তারিখ অজ্ঞাত।

স্মরণ
উইঘুর, কিরগিজ ও উজবেকরা তাকে নিজেদের জাতির বলে দাবি করে। সোভিয়েত পরবর্তী কিরগিজস্তানে একটি বিশ্ববিদ্যালয়ের নাম তার নামে নামকরণ করা হয়েছে। ইউনেস্কো ২০০৮ সালকে মাহমুদ আল কাশগরি বর্ষ ঘোষণা করে।

আরও দেখুন
 ইউসুফ খাস হাজিব

তথ্যসূত্র

Svat Soucek, A History of Inner Asia, Cambridge University Press, 2002.

বহিঃসংযোগ
 
In Marco Polo's Footsteps by John F. Burns of New York Times
Divanu Lugati-t Türk Dizini (Turkish)
كتاب ديوان لغات الترك 
كتاب ديوان لغات الترك

মুসলিম অভিধানসংকলক
মধ্যযুগের ভাষাবিদ
১১শ শতাব্দীর লেখক
১০০৫-এ জন্ম
১১০২-এ মৃত্যু
মধ্যযুগের মুসলিম ভুগোলবিদ
১১শ শতাব্দীর ভূগোলবিদ
মধ্যযুগের তুর্কি ভুগোলবিদ
বৌদ্ধ বিদ্বেষ
মধ্যযুগীয় ইসলামের ভূগোলবিদ
মধ্যযুগীয় ভাষাবিজ্ঞানী
বৌদ্ধ নিপীড়ন
শিল্পা শেট্টি

শিল্পা শেট্টি কুন্দ্রা (জন্ম: অশ্বিনী শেট্টি; ৮ জুন ১৯৭৫) হলেন একজন ভারতীয় চলচ্চিত্র অভিনেত্রী এবং মডেল। ১৯৯৩ সালের শাহরুখ খানের বিপরীতে বাজিগর চলচ্চিত্রে অভিনয়ের মাধ্যমে অভিষেকের পর থেকে প্রায় ৪০টি বলিউড, তামিল, তেলুগু এবং কন্নড় চলচ্চিত্রে অভিনয় করেছেন। শিল্পা প্রথম প্রধান চরিত্রে অভিনয় করেন ১৯৯৪ সালের আগ ছবিতে। এছাড়াও তিনি ধড়কন (২০০০) এবং রিস্তে (২০০২) চলচ্চিত্রে অসাধারণ অভিনয় নৌপুন্য প্রদর্শন করেন। ২০০৪ সালের ফির মিলিঙ্গে চলচ্চিত্রে একজন এইডস রোগী হিসেবে অভিনয় করে তিনি অনেক পুরস্কার লাভ করেন। তার ছোট বোন শমিতা শেট্টিও একজন বলিউড চলচ্চিত্র অভিনেত্রী হিসেবে কাজ করছেন।

চলচ্চিত্রের তালিকা

আরও দেখুন
 ভারতীয় চলচ্চিত্র অভিনেত্রীদের তালিকা

তথ্যসূত্র

বহিঃসংযোগ

 
 
 Profile Page at বিবিসি নিউজ
 Shilpa Shetty, Raj Kundra take newborn son home 25 May 2012

১৯৭৫-এ জন্ম
জীবিত ব্যক্তি
ভারতীয় অভিনেত্রী
ভারতীয় চলচ্চিত্র অভিনেত্রী
ভারতীয় মডেল
মুম্বইয়ের অভিনেত্রী
ঝলক দিখলা যা
ভারতীয় কণ্ঠাভিনেত্রী
ভারতীয় টেলিভিশন উপস্থাপিকা
হিন্দি চলচ্চিত্র প্রযোজক
২০শ শতাব্দীর ভারতীয় অভিনেত্রী
২১শ শতাব্দীর ভারতীয় অভিনেত্রী
ক্রিকেটের পৃষ্ঠপোষক
কন্নড় চলচ্চিত্র অভিনেত্রী
তামিল চলচ্চিত্র অভিনেত্রী
এইচআইভি/এইডস কর্মী
২১শ শতাব্দীর ভারতীয় নারী ব্যবসায়ী
মাঙ্গলুরুর অভিনেত্রী
কর্ণাটকের নারী মডেল
কর্নাটকের নারী ব্যবসায়ী
ভারতীয় হিন্দু
আপাতবাস্তব অনুষ্ঠান বিজয়ী
ভারতীয় নারী সক্রিয়কর্মী
হিন্দি চলচ্চিত্র অভিনেত্রী
তেলুগু চলচ্চিত্র অভিনেত্রী
ভারতীয় টেলিভিশন উপস্থাপক
তুলু ব্যক্তি
যুক্তরাজ্যে ভারতীয় প্রবাসী
ভারতীয় মহিলা মার্শাল শিল্পী
কর্ণাটকের মহিলা ক্রীড়াবিদ
ম্যাঙ্গালোরের ক্রীড়াবিদ
২০শ শতাব্দীর ভারতীয় নারী ব্যবসায়ী
২০শ শতাব্দীর ভারতীয় ব্যবসায়ী
২১শ শতাব্দীর ভারতীয় ব্যবসায়ী
জি সিনে পুরস্কার বিজয়ী
জিয়াউদ্দিন বারানি

জিয়াউদ্দিন বারানি (১২৮৫-১৩৫৭) ছিলেন সুলতান মোহাম্মদ বিন তুঘলক ও ফিরোজ শাহ তুঘলকের সময় দিল্লি সালতানাতের একজন মুসলিম ইতিহাসবিদ ও রাজনৈতিক চিন্তাবিদ। তার রচিত তারিখ-ই-ফিরোজশাহী বইর জন্য তিনি অধিক পরিচিত। এটি মধ্যযুগের ভারতের অন্যতম প্রধান ঐতিহাসিক কর্ম। এতে গিয়াসউদ্দিন বলবনের সময় থেকে ফিরোজ শাহ তুঘলকের শাসনের প্রথম ছয় বছরের উল্লেখ রয়েছে। তার লেখা আরেকটি বই হল ফতোয়াই-জাহানদারি যাতে দক্ষিণ এশিয়ার মুসলিমদের সামাজিক শ্রেণীর উল্লেখ রয়েছে।

জীবন
জিয়াউদ্দিন বারানি ১২৮৫ সালে একটি অভিজাত মুসলিম পরিবারে জন্মগ্রহণ করেন। তার বাবা, চাচা ও দাদা সবাই দিল্লির সুলতানের সরকারের বিভিন্ন উচ্চপদে আসীন ছিলেন। তার পরিবার মেরুট ও বুলন্দশহরের স্থানীয় ছিল। তার নানা হুসামউদ্দিন ছিলেন গিয়াসউদ্দিন বলবনের একজন গুরুত্বপূর্ণ কর্মকর্তা এবং তারা বাবা মুয়াউয়িদ উল মুলক ছিলেন জালালউদ্দিন ফিরোজ খিলজির ছেলে আরকালি খানের নায়েব। তার চাচা কাজি আলা উল মুলক ছিলেন আলাউদ্দিন খিলজির শাসনামলে দিল্লির কোতোয়াল বা পুলিশ প্রধান। বারানি কোনো সরকারি দায়িত্বে ছিলেন না। তবে তিনি সতের বছর যাবত মোহাম্মদ বিন তুঘলকের নাদিম (সঙ্গী) ছিলেন। এসময় তিনি আমির খসরুর বেশ ঘনিষ্ঠ ছিলেন। তুঘলক ক্ষমতাচ্যুত হওয়ার পর তিনিও অনাদৃত হয়ে পড়েন। এসময় তিনি সরকার, ধর্ম ও ইতিহাসের উপর দুইটি রচনাকর্ম সম্পাদন করেন। ১৩৫৭ সালে জিয়াউদ্দিন বারানি মারা যান।

কর্ম

ফতোয়া-ই-জাহানদারি
ফতোয়া-ই-জাহানদারি বইয়ে ধর্মীয় মর্যাদা ও প্রজাদের সম্মান অর্জনের জন্য মুসলিম শাসকের বিভিন্ন দায়িত্ব সম্পর্কে উল্লেখ রয়েছে। এবং দিল্লিতে প্রতিষ্ঠিত সুলতানের রাষ্ট্রের রাষ্ট্রনীতি ও শাসন নীতি সম্পর্কে আলোচনা করেছেন।

তারিখ-ই-ফিরোজশাহী
তারিখ-ই-ফিরোজশাহী দিল্লি সালতানাতের ইতিহাসের উপর লিখিত। তার বিবরণ আধুনিক গবেষকদের কাছে প্রামাণ্য বলে বিবেচিত। মধ্যযুগের পরবর্তী ইতিহাসবিদগণ যেমন নিজামউদ্দিন আহমেদ, বাদাউনি, ফিরিশতা, হাজি উদ দাবির প্রমুখ তারিখ-ই-ফিরোজশাহীর উপর নির্ভর করেছেন।

অন্যান্য কর্ম
সালভাত-ই-কবির
সানা-ই-মুহাম্মদি
হজরতনামা
ইনায়েতনামা
মাআসির-ই-সাদাত

অনলাইন

আরও দেখুন
দক্ষিণ এশীয়ার মুসলিমদের শ্রেণী বিভাগ
মুসলিম ইতিহাসবিদদের তালিকা

তথ্যসূত্র

Basham, A.L. Sources of Indian Tradition Volume 1. Columbia University Press 1958. 

১২৮৫-এ জন্ম
১৩৫৭-এ মৃত্যু
মধ্যযুগের ভারতের ইতিহাস
মুসলিম পণ্ডিত
ভারতীয় মুসলিম
মুসলিম ইতিহাসবিদ
ভারতীয় ইতিহাসবিদ
দিল্লি সালতানাত
ভারতের ইতিহাস
পাকিস্তানের ইতিহাস
ভারতের ইতিহাসবিদ
ভারতীয় রাজনৈতিক দার্শনিক
ইসরার আহমেদ

ইসরার আহমেদ (; ২৬ এপ্রিল ১৯৩২ – ১৪ এপ্রিল ২০১০; এমএসসি, এমবিবিএস) হলেন একজন প্রয়াত বিশিষ্ট পাকিস্তানি ইসলামী ধর্মতাত্ত্বিক, দার্শনিক, এবং দক্ষিণ এশিয়া সহ দক্ষিণ এশিয়ার বাইরে মধ্যপ্রাচ্য, পশ্চিম ইউরোপ এবং উত্তর আমেরিকার মধ্যে একজন অন্যতম উল্লেখযোগ্য ইসলামী পণ্ডিত।

তিনি তাঞ্জিম-এ-ইসলামী নামক প্রতিষ্ঠানের প্রতিষ্ঠাতা এবং পাকিস্তান জামায়াত-এ-ইসলামীর একজন নিষ্ক্রিয় সমর্থক ইসরার আহমেদ ইসলামের এবংধর্মীয় বিভিন্ন দৃষ্টিভঙ্গি সম্পর্কিত ৬০ টি গ্রন্থ রচনা করেন, যার মধ্যে ৯ টি বই ইংরেজি ভাষায় অনূদিত হয়। এর পূর্বে, তিনি একজন টেলিভিশন ব্যক্তিত্ব ছিলেন এবং পিস টিভিতে একটি প্রতিদিনের ধর্মীয় অনুষ্ঠান সঞ্চালনা করতেন।

তথ্যসূত্র

বহিঃসংযোগ 

 

১৯৩২-এ জন্ম
২০১০-এ মৃত্যু
পাকিস্তানি দার্শনিক
ইসলামি দার্শনিক
ধর্মীয় দার্শনিক
পাকিস্তানি পণ্ডিত
ইসলামের ইতিহাসবিদ
মুফাসসির
পাঞ্জাবি ব্যক্তি
মুসলিম দার্শনিক
পাকিস্তানি সক্রিয়কর্মী
ধর্মের দার্শনিক
করাচি বিশ্ববিদ্যালয়ের প্রাক্তন শিক্ষার্থী
করাচি বিশ্ববিদ্যালয়ের শিক্ষক
পাঞ্জাব বিশ্ববিদ্যালয়ের শিক্ষক
২০শ শতাব্দীর ইসলামের মুসলিম পণ্ডিত
পাকিস্তানি সুন্নি মুসলিম পণ্ডিত
সিতারা-ই-ইমতিয়াজ প্রাপক
পাকিস্তানি ইসলাম ধর্মীয় নেতা
মুহাজির ব্যক্তি
ইয়ান চ্যাটফিল্ড

ইয়ান জন চ্যাটফিল্ড (; জন্ম: ৩ জুলাই, ১৯৫০) ড্যানেভির্কে এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছেন।

দলে তিনি মূলতঃ মিডিয়াম-পেস বোলার ছিলেন। নিখুঁত নিশানায় বল প্রেরণ, মিতব্যয়ী বোলিং তার প্রধান অস্ত্র ছিল। তবে, সীমিত ওভারের ক্রিকেটে নিখুঁত লক্ষ্য ও নিশানার ভিন্নতার দরুণ শেষদিকে বোলিং করে যথেষ্ট ক্ষতিগ্রস্ত হয়েছেন ইয়ান চ্যাটফিল্ড।

ঘরোয়া ক্রিকেট 
ফেব্রুয়ারি, ১৯৮০ সালে ওয়েলিংটনের পক্ষে তিন-দিনের খেলায় প্রায় একাকী সফরকারী ওয়েস্ট ইন্ডিজ ক্রিকেট দলকে পরাজিত করেছিলেন তিনি। প্রথম ইনিংসে ছয় ও দ্বিতীয় ইনিংসে সাত উইকেট পান চ্যাটফিল্ড। হক কাপে হাট ভ্যালি দলের পক্ষে খেলেন। ১৯৮৪ সালে প্রথম ব্যক্তি হিসেবে হাট সিটি বর্ষসেরা ক্রীড়াব্যক্তিত্ব পুরস্কারে ভূষিত হন তিনি।

খেলোয়াড়ী জীবন 
সমগ্র খেলোয়াড়ী জীবনে ৪৩ টেস্ট ও ১১৪টি একদিনের আন্তর্জাতিকে নিউজিল্যান্ড দলের প্রতিনিধিত্ব করেন। ১৯৭৪-৭৫ মৌসুমে ইংল্যান্ডের বিপক্ষে অনুষ্ঠিত টেস্টে মাঠে ব্যাটিংরত অবস্থায় মাথায় প্রচণ্ড আঘাত পান। দলের একাদশ ব্যাটসম্যান হিসেবে জিওফ হাওয়ার্থের সাথে শেষ উইকেট জুটি গড়েন। ইংরেজ ফাস্ট বোলার পিটার লিভার চ্যাটফিল্ডকে বাউন্সার দিলে ঐ সময়ে হেলমেটের প্রচলন না থাকায় বলটি তার মাথায় সরাসরি আঘাত হানে। ১৯৮৪-৮৫ মৌসুমে তৎকালীন বিশ্বের শীর্ষস্থানীয় দল ওয়েস্ট ইন্ডিজের বিপক্ষে বল হাতে নিয়ে নিজেকে তুলে ধরেন। ঐ একই মৌসুমে জেরেমি কোনি’র সাথে জুটি গড়ে পাকিস্তানের বিপক্ষে দলকে টেস্ট সিরিজ জয় করতে প্রভূতঃ সহায়তা করেন। খেলায় তিনি তার সর্বোচ্চ অপরাজিত ২১* করেন। এ রান করতে তিনি ৮৪ বল মোকাবেলা করেন যাতে জেরেমি কোনি’র অংশগ্রহণ ছিল ৪৮* রান। পরবর্তীতে ১৯৮৬-৮৭ মৌসুমে নিজ দেশে অনুষ্ঠিত টেস্ট সিরিজ ড্র করতে বাধ্য করান। ইংল্যান্ড ও অস্ট্রেলিয়ার বিপক্ষে দেশে-বিদেশে প্রথম টেস্ট সিরিজ জয়ী দলের অন্যতম সদস্য ছিলেন তিনি। স্যার রিচার্ড হ্যাডলি’র সাথে খেলোয়াড়ী জীবনের অধিকাংশ সময় বোলিংয়ে জুটি গড়েন।

অবসর 
প্রথম-শ্রেণীর ক্রিকেট থেকে অবসর নিয়ে চ্যাটফিল্ড বিভিন্ন ধরনের কাজের সাথে জড়িয়ে পড়েন। তন্মধ্যে ওয়েলিংটনের সাথে একীভূত হবার পূর্ব-মুহূর্ত পর্যন্ত হাট ভ্যালি অ্যাসোসিয়েশনে কোচের দায়িত্বে ছিলেন। এরপর চিপ শপ, কুরিয়ারসহ খামারে ভ্যান ড্রাইভারের দায়িত্বে থাকেন। ২০০৯ সালে ওয়েলিংটনে ট্যাক্সি ড্রাইভার হিসেবে কর্মজীবন অতিবাহিত করেন।

তথ্যসূত্র

আরও দেখুন 
 চেতন শর্মা
 রিচার্ড হ্যাডলি
 ১৯৮৭ ক্রিকেট বিশ্বকাপ
 আইসিসি প্লেয়ার র‌্যাঙ্কিং
 একদিনের আন্তর্জাতিক ক্রিকেটে হ্যাট্রিকের তালিকা

বহিঃসংযোগ 
 
 
 আমি কখনো বাউন্সার ছুঁড়বো না - ইএসপিএনক্রিকইনফোয় এক সাক্ষাৎকারে 

১৯৫০-এ জন্ম
জীবিত ব্যক্তি
১৯৭৯ ক্রিকেট বিশ্বকাপের ক্রিকেটার
১৯৮৩ ক্রিকেট বিশ্বকাপের ক্রিকেটার
১৯৮৭ ক্রিকেট বিশ্বকাপের ক্রিকেটার
ওয়েলিংটনের ক্রিকেটার
নিউজিল্যান্ডীয় ক্রিকেটার
নিউজিল্যান্ডের টেস্ট ক্রিকেটার
নিউজিল্যান্ডের একদিনের আন্তর্জাতিক ক্রিকেটার
ড্যানভার্ক থেকে আগত ক্রিকেটার
নিউজিল্যান্ড মেম্বার্স অব দি অর্ডার অব দ্য ব্রিটিশ এম্পায়ার
নর্থ আইল্যান্ডের ক্রিকেটার
পারা

পারা বা জুয (, বহুবচন اجزاء আজজা, আক্ষরিক অর্থে "খন্ড") কুরআনের ত্রিশ খন্ডের প্রত্যেকটিকে বলা হয়। এই ত্রিশ খন্ড ত্রিশ পারা বলে পরিচিত। আরবিতে একে বলা হয় জুয। দক্ষিণ এশিয়ার মুসলিমদের মধ্যে পারা শব্দটি প্রচলিত। কুরআনের এসব খন্ডের সাথে অর্থের তারতম্য হয় না। সমান সংখ্যক অংশ নিয়ে একেকটি পারা গঠিত। মূলতঃ তিলাওয়াতের সুবিধার জন্য এসব পারা তথা খন্ড গঠন করা হয়েছে।

পারা ও পারার অর্ধেক অংশের (হিযব) তালিকা

পারা ও পারার চতুর্থাংশের (রবউল হিযব) তালিকা
রুবউল-হিযব (আরবি:ربع حزب, rub-al-Hizb) হলো একটি ইসলামিক প্রতীক। 
এই বিভাজন পদ্ধতির মূল উদ্দেশ্য হল কুরআন তিলাওয়াত সহজতর করা।
আরবি ভাষায়, rub এর অর্থ "এক-চতুর্থাংশ"। হিযব বহুবচন হলো আহযাব যার অর্থ একটি দল। 

কুরআনে ৩০ পারা (জুয) রয়েছে। 
প্রত্যেক পারার অর্ধেক অংশকে (প্রায় সমান অংশের বিভাজন) হিজব বলে। 
কুরআনের ৬০টি অংশের বিভাজন পদ্ধতিই হলো হিজব।
প্রত্যেক হিজবের এক চতুর্থাংশকে রবউল হিজব বলে। অর্থ্যাৎ ৬০ হিজবের ২৪০ অংশের বিভাজন পদ্ধতিই হলো রবউল হিজব।
পারা (জুয) কুরআনকে ৩০ অংশে ভাগ করে। হিযব প্রত্যেক পারাকে ২ অংশে ভাগ করে।
রুবউল হিযব, প্রতিটি হিযবকে চার ভাগে বিভক্ত করে। 

 কুরআনে,
 পারা (জুয) সংখ্যা ৩০টি।
 হিযব সংখ্যা ৬০টি।
 রবউল হিযব সংখ্যা ২৪০টি।

আরও দেখুন
 ইসলাম
 ইসলামের ইতিহাস
 কুরআন
 আয়াত
 সূরা
 মনজিল
 কুরআনের সূরাসমূহের তালিকা

তথ্যসূত্র

কুরআনের পরিভাষা
কুরআনের ব্যাখ্যা